Svjetski kup u biatlonu 1985/1986.
Svjetski kup u biatlonu 1985/86. je deveto po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela 16. januara 1986. u Antholzu u Italiji, a završena 16. marta 1985. u Bodenu u Švedskoj. U ovoj sezoni, takmičenja su održavana po četvrti put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km i štafeta 4 × 7,5 km, a u ženskoj pojedinačno na 10 km, sprint 5 km i štafeta 3x5 km. Vrhunac takmičenja bilo je Svjetsko prvenstvo u biatlonu u norveškom Holmenkollenu, na kojima su održana takmičenja samo u muškoj konkurenciji, te Svjetsko prvenstvo u biatlonu u švedskom Falunu, na kom su nastupile samo biatlonke. Ukupni pobjednik Svjetskog kupa u muškoj konkurenciji postao je biatlonac Demokratske republike Njemačke André Sehmisch, dok je u ženskoj konkurenciji pobijedila Šveđanka Eva Korpela.